ଭୁବନେଶ୍ୱରଃ ଆଜି ଆସିବ ରାଜ୍ୟ ବଜେଟ । ବିଧାନସଭାରେ 2021-22 ଆର୍ଥିକ ବର୍ଷର ବଜେଟକୁ ଆଗତ କରାଇବେ ଅର୍ଥ ମନ୍ତ୍ରୀ ନିରଞ୍ଜନ ପୂଜାରୀ । ଚଳିତ ବର୍ଷ ରାଜ୍ୟ ବଜେଟ ଲକ୍ଷେ 70 ହଜାର କୋଟି ଟପିବାର ଆକଳନ କରାଯାଇଛି ।
ଗତବର୍ଶ ତୁଳନାରେ ଏଥର 13 ପ୍ରତିଶତ ବଢିପାରେ ବଜେଟର ଆକାର । ତେବେ ନିରଞ୍ଜନଙ୍କ ପେଡ଼ି ଉପରେ ରାଜ୍ୟ ବାସୀଙ୍କ ନଜର । କରୋନା ମହାମାରୀ ଯୋଗୁ କ୍ଷତିଗ୍ରସ୍ତ ହୋଇଥିବା ଅର୍ଥନିତିକୁ ଦୃଷ୍ଟିରେ ରଖି ଏହି ବଜେଟି କିଭଳି ହେବ, ସେ ନେଇ ନାନା କଳ୍ପନାଜଳ୍ପନା ପ୍ରକାଶ ପାଇଛି ।
ବିଶେଷ କରି ଏହି ବଜେଟ ଅନ୍ୟ ବର୍ଷର ବଜେଟ ତୁଳନାରେ ଅଧିକ ଗୁରୁତ୍ବପୂର୍ଣ୍ଣ । ସରକାରଙ୍କୁ କେଉଁ ଉତ୍ସରୁ ଅଧିକ ଅର୍ଥ ମିଳିପାରିବ, କିପରି ମାନ୍ଦା ପଡ଼ି ଯାଇଥିବା ଆର୍ଥିକ କାରବାରକୁ ଗତିଶୀଳ କରାଯାଇପାରିବ ତାହା ଉପରେ ଧ୍ୟାନ ଦିଆଯିବା ସ୍ବାଭାବିକ ।
କିନ୍ତୁ ଏହା ସହିତ ସାଧାରଣ ଲୋକଙ୍କର ଆର୍ଥିକ ସ୍ଥିତି ଏବଂ ରାଜ୍ୟର ବିକାଶ ଲାଗି ସରକାର କି ପଦକ୍ଷେପ ନେଉଛନ୍ତି ତାହା ଉପରେ ରହିଛି ରାଜ୍ୟବାସୀଙ୍କ ନଜର । ସେପଟେ ଋଣ ବୋଝର ପରିମାଣ ଏହି ବର୍ଷ ଏକ ଲକ୍ଷ 37 ହଜାର କୋଟି ଛୁଇଁବ ବୋଲି ଆକଳନ କରାଯାଇଛି । ଏହା ସହ ରାଜ୍ୟର ନିଜସ୍ବ ରାଜସ୍ବ ମଧ୍ୟ କମିଛି ।
ଚ୍ୟାଲେଞ୍ଜ ନଂ 1- ପୁରୀ, କୋଣାର୍କ, ଲିଙ୍ଗରାଜ ଓ ସମଲେଶ୍ବରୀ ପାଇଁ ଅର୍ଥର ବ୍ୟୟ ବରାଦ ସରକାରଙ୍କ ପାଇଁ ବଡ଼ ଚ୍ୟାଲେଞ୍ଜ ।
ଚ୍ୟାଲେଞ୍ଜ ନଂ 2 - ନିର୍ବାଚନ ପୂର୍ବରୁ ସରକାର ଘୋଷଣା କରିଥିବା ବିଭିନ୍ନ ଫ୍ଲାଗସିପ ପୋଗ୍ରାମ ଯଥା କାଳିଆ, ମିଶନ ଶକ୍ତି, ବିଜୁ ସ୍ବାସ୍ଥ୍ୟ କଲ୍ୟାଣ, ଆମ ଗାଁ ଆମ ବିକାଶ ଭଳି ଯୋଜନାକୁ ପ୍ରାଧ୍ୟାନ୍ୟ ଦେବା ସହ ନୂଆ ଯୋଜନା ଆଣିବା ।
ଚ୍ୟାଲେଞ୍ଜ ନଂ 3 - ଗତ ବର୍ଷ ସରକାର 92 ହଜାର କୋଟି ଟଙ୍କା ବିଭିନ୍ନ କ୍ଷେତ୍ରରୁ ଋଣ କରିଥିବା ବେଳେ ଚଳିତ ବର୍ଷ ଏହା ପାଖାପାଖି ଏକ ଲକ୍ଷ କୋଟିରୁ ଉର୍ଦ୍ଧ୍ବରେ ପହଞ୍ଚିଛି । ରାଜ୍ୟ ସରକାରଙ୍କ ଏହି ଋଣର ପରିମାଣ ମୁଣ୍ଡପିଚ୍ଛା ପ୍ରାୟ 25 ହଜାର ଟଙ୍କାକୁ ଛୁଇଁଛି ।
- କରୋନା ରାଜ୍ୟର ସ୍ବାସ୍ଥ୍ୟ ଭିତ୍ତିଭୂମିର ବିକଳ ଚିତ୍ରକୁ ସାମ୍ନାକୁ ଆଣିଛି । ସେ ଦୃଷ୍ଟିରୁ ସ୍ବାସ୍ଥ୍ୟ ଭିତିଭୂମି ସୁଦୃଢ ହେବା ଦରକାର ।
